ศาล รธน.ไม่ไต่สวนพยานเพิ่มเติม ปมยุบพรรคไทยรักษาชาติ นัดลงมติ-อ่านคำวินิจฉัย 7 มีนา
ศาลรัฐธรรมนูญมีมติไม่ไต่สวนพยานเพิ่มเติม กรณี กกต.ยื่นวินิจฉัยเพื่อมีคำสั่งยุบพรรคไทยรักษาชาติ นัดลงมติและอ่านคำวินิจฉัย 7 มี.ค.นี้27 ก.พ.2562 วันนี้ สำนักงานศาลรัฐธรรมนูญออกเอกสารข่าวรายงานว่า ศาลรัฐธรรมนูญ ได้พิจารณาคำร้องกรณีคณะกรรมการการเลือกตั้ง (กกต.)ขอให้ศาลรัฐธรรมนูญพิจารณาวินิจฉัยเพื่อมีคำสั่งยุบพรรคไทยรักษาชาติ (ทษช.) ผลการพิจารณา ศาลรัฐธรรมนูญได้พิจารณาคำร้องที่ยื่นต่อศาลฯแล้ว เนื่องจากมีผู้เกี่ยวข้องยื่นคำร้องต่อศาลฯหลายราย ศาลฯจะได้พิจารณาสั่งในวันนัดพิจารณาต่อไปศาลฯ ได้อภิปรายเพื่อนำไปสู่การวินิจฉัยแล้วเห็นว่า คดีนี้มีพยานหลักฐานเพียงพอที่จะวินิจฉัยได้ จึงไม่ทำการไต่สวน ตาม พ.ร.บ. ประกอบรัฐธรรมนูญว่าด้วยการพิจารณาของศาลรัฐธรรมนูญ 2561 มาตรา 58 วรรคหนึ่งศาลรัฐธรรมนูญกำหนดนัดแถลงด้วยวาจา ปรึกษาหารือ และลงมติในวันที่ 7 มี.ค. เวลา 13.30 น. และนัดอ่านคำวินิจฉัยให้คู่กรณีฟังในวันเดียวกันเวลา 15.00 น.รายนงานเพิ่มเติมว่า วานนี้ (26 ก.พ.62) กกต.ได้ส่งคำคัดค้านคำชี้แจงแก้ข้อกล่าวหาของ ทษช. ที่ยื่นต่อศาลรัฐธรรมนูญไปก่อนหน้านี้ โดย กกต. ยืนยันว่ามีหลักฐานอันควรเชื่อได้ว่า ทษช. กระทำการอันอาจเป็นปฏิปักษ์ต่อการปกครองในระบอบประชาธิปไตยอันมีพระมหากษัตริย์ทรงเป็นประมุข ตามมาตรา 92 ของพระราชบัญญัติประกอบรัฐธรรมนูญ (พ.ร.ป.) ว่าด้วยพรรคการเมือง กกต. จึงไม่ต้องตั้งคณะกรรมการไต่สวนขณะที่คำชี้แจงแก้ข้อกล่าวหาของ ทษช. จำนวน 20 หน้า ที่ยื่นต่อศาลรัฐธรรมนูญ เมื่อ 20 ก.พ. ได้ชี้แจง 8 ประเด็น ในจำนวนนี้คือการยืนยันว่าพรรค ทำตามประสงค์และความยินยอมของทูลกระหม่อมหญิงอุบลรัตนราชกัญญา สิริวัฒนาพรรณวดี ด้วยเจตนาบริสุทธิ์ภายใต้รัฐธรรมนูญ กฎหมาย แต่ขณะเดียวกันก็ น้อมรับพระราชโองการไว้เหนือเกล้าเหนือกระหม่อม ด้วยความจงรักภักดีต่อสมเด็จพระเจ้าอยู่หัวและพระราชวงศ์ทุกพระองค์ เป็นการแสดงเจตนารมณ์โดยชัดเจนว่าพรรคไม่ติดใจในการเสนอชื่อนายกฯนอกจากนี้พรรคทษช. ยังเสนอบัญชีพยานบุคคล เป็นกรรมการบริหารพรรคทั้งหมด 14 ปาก และบุคคลภายนอกอีก 5 ปาก ซึ่งพยานบุคคลภายนอก 5 ปากที่พรรคนำเสนอต่อศาลรัฐธรรมนูญ ไม่มีรายชื่อของบุคคลที่พรรคเสนอเป็นแคนดิเดตนายกฯ แต่อย่างใด
ศาลรัฐธรรมนูญมีมติไม่ไต่สวนพยานเพิ่มเติม กรณี กกต.ยื่นวินิจฉัยเพื่อมีคำสั่งยุบพรรคไทยรักษาชาติ นัดลงมติและอ่านคำวินิจฉัย 7 มี.ค.นี้27 ก.พ.2562 วันนี้ สำนักงานศาลรัฐธรรมนูญออกเอกสารข่าวรายงานว่า
ศาลรัฐธรรมนูญ,พรรคไทยรักษาชาติ,ยุบพรรค